Lo-Renz-O/malagasy-sentence huggingface dataset:
Lafin-javatra maro ihany koa no mifamatotra amin’ny fampianarana izay tsy azo odian-tsy hita noho izy ireo zava-dehibe tokoa, dia ny politikam- panabezana sy ny filam-panabeazana eto madagasikara. Miankina betsaka amin’ny zava-misy ara-pôlitika mantsy ny fiovaovan’ny rafi-panabeazana eto madagasikara.
Comme tout organisme national, la salfa participe au programme de développement économique et social à madagascar elle collabore avec les organisations sanitaires nationales dans le développement des activités médicales. Alors, elle adopte plusieures stratégies pour atteindre son objectif principal. Celui-ci consiste à coordonner les activités médicales au niveau des centres de santé de l’église luthérienne malgache; déterminer la ressource stable en médicaments, fournitures et équipements médicaux avec les partenaires internationaux et fournir cette ressource aux centres; créer et implanter des projets selon les directives de l’organisation mondiale de la santé. Ces différents projets sont implantés à travers les centres de santé régionaux. Voici leur liste projet servi. De l’enfant ecole pour infirmiers et laborantins ophtalmologie santé reproductive et planning familial projet tuberculose, lèpre, sida projet fav fahasalamana aty avaratra projet dentisterie projet service audiologie ces différents projets sont financés par les différents partenaires internationaux tels que l’usaid, le fnuap, cbm,
Ny mpino ao amin ny fiangonana antanimena dia azo lazaina ho vitsy ihany raha oharina amin ireo fiangonana rahavavy manakaiky azy. Araka ny resaka nifanaovanay tamin ny mômpera dia efa mahatratra any amin ny 1100 any ireo mpino efa vita batemy, tsy araka izay anefa hoy hatrany izy ireo tena tonga mivavaka isaky ny alahady fa eo ho eo amin ny 60 eo. Raha tamin ny fotoana nandalovanay teny ohatra dia teo ho eo amin ny 20 teo ny isan ireo mpino tonga nivavaka tao. Vitsy no tonga tena mivavaka isaky ny alahady noho ny sasany efa lasa nila ravinahitra any amin’ny faritra hafa. Ao koa ireo izay efa nahazo fiangonana ôrtôdôksa akaiky azy, noho izany dia voatery tsy maintsy miaina ireo mpino mivavaka ao. Ny ankamaroan ny olona mivavaka ao dia olona manana fari-piainana antonony avokoa, misy ihany ireo tena mahantra fadiranovana sy ireo tena manan-karena, tahaka ireo ambasadaoron ny soisy, rosianina, sns fa tsy betsaka izy ireo raha oharina amin ireo mpino manana fari-piainana antonony. Amin ny ankapobeny dia tsy mponina avy eo an-toerana avokoa ireo tena mivavaka ao, fa mponina avy any amin ireo fokontany manodidina, toa ny avy eny ankazomanga, 67 ha, ny sasany aza moa dia avy any amin ireo faritra manodidina an antananarivo renivohitra mihitsy, toy ny avy eny andoharanofotsy, sy manandriana. Araka ny fanazavana natao taminay dia eo ho eo amin’ny 20 eo ireo mpivavaka avy ao amin’ny fokotany antanimena raha ny lisitry ny vita batemy no jerena. Ny ankoatra izay izany dia avy any ivelany avokoa.
Voalanjalanja sy voafakafaka tsara, araka izany, ny fandrafetana ny tononkalo hirindra amin’ny vontoatin-kevitra ambarany. Ny tononkalo miendrika sombin- tantara no isan’ny endrika ivelany nanehoan’i eliza freda ny hafatra sy ny fihetseham-pony. Tononkalo miendrika hain-teny kosa no nikaloan-dratany ny vetsovetsom-pony ankoatra ny maha- tononkalo azy.
Zava-dehibe ny fisafidianana lalantsaina anorenanana ny asa fikarohana tahaka itony. Tsy hoe fidina fotsiny fa takiana amin’ny mpikaroka ny fahaizany mampihatra izay lalan-tsaina nofidiny. Na izany aza samy manana ny fisainany, ny fomba fiasany ary ny fomba filazany avy ny mpikaroka rehetra 1 manoloana ny fahamaroan’ny haitsikera dia tsapa fa misy ny azo ampiarahana. Tsy dia mety mantsy ny milafika amin’ny haitsikera tokana, satria, tsy mahasahana ny asam- pandalinana manontolo izany. Mety hisy lalan-tsaina hafa hipoitra eny an-tsefantsefany eny. Na izany aza, ny fironan-tsaina ananan’ny fônkisiônalisima no tena ifotorana. Malinowski 1884 1942 no mpikaroka fototra. Fomba fijery milaza fa raisina sy dinihina amin’ny fotoana iray voafaritra mazava ny fiarahamonina. Izany hoe fomba fiasa
Mananatra ny olona eo amin’ny fitondrana eto ny mpanao vakodraza? A mba tsy hanao kely tsy mba mamindro ny vahoaka madinika sy ireo mitrongy vao homana. Izay ny azo ambara mikasika ny rima tsy feno. Ndeha hiroso amin’ny rima feno mihoatra indray. 2.5.2.3 ny rima feno mihoatra
Hita araka ireo fanontaniana ireo, fa manjavozavo ny fahalalana anontaniana amin’ny mpianatra, mitarika mankany amin’ny tsy fahazoana valiny mahafa-po izany. Tsara araka izany ny handrosoana tolo-kevitra amin’ny famolavolana ny fanontaniana apetraka amin’ny mpianatra , satria tsy afaka hilaza ny valiny andrasana ny mpianatra , ary mety tsy hahafa-po ny valin-teny omeny raha toa ka ratsy fipetraka ny fanontaniana ataon’ny mpampianatra. Ndeha hojerena voalohany ireo karazana endri-panontaniana fampiasa, hasian-teny faharoa kosa, ny fanasokajiana ny fanontaniana arakaraka ny tanjona hotratrarina, ary horesahina fahatelo, ny famolavolana ny fanontaniana entina mifandray amin’ny mpianatra.
Ahitana ny rima mifaningotra ikany koa ny tononkalon-dratsimba georges. Anehoana ireo fiovaovan’ny fanabeazana omena ny sokajin’olona izany. Ho an’ny ankizy hafa ny fanabeazana atolotra azy. Mifanandrify amin’ny maha zaza azy ny fomba fitaizana. Paika heverin’ny mpanoratra fa mahomby ny fanabeazana amin’ny alalan’ny lalao. Mirakitra izany ity andininy iray ity ? Ankizy maromaro a
Fa anisan’ny nampihoron-koditra ny vahoaka ny fitokonana nataon’ny mpitsabo sy ny mpitsabo mpanampy nanomboka ny volana jolay 2012. Fitokonana mahery vaika, araka ny nambaran’izy ireo, no tanterahany amin’izany. Noferan’izy ireo ny fotoana nadraisany ny asa fitsaboana, ary nisy mihitsy aza fotoana nanakatonan’izy ireo ny hôpitaly. Fitokonan’ny mpianatra eny amin’ny anjerimanontolo
Dingana maro no nolalovana vao tanteraka izao asa izao voalohany indrindra dia ny famakiana boky sy fikirakirana tahirin-kevitra mba hahafahana mandinika lahabolana iray tsy mbola nisy ihany koa ny rango voarakitra an-tsoratra ka tsy maintsy nidina teny an- toerana izahay nanao fanadihadiana sy nanangona ny rango amin’ny tsy maha afa-misaraka azy amin’ny fomba amam-panao moa dia tamin’ny fotoana fanatanterahana ny asa ny olona no nanao izany nanomboka ny volana jolay 2011 izay fotoana fanaovam-pasana ka hatramin’ny volana desambra andro fanetsana no nidina tany an-toerana izahay rehefa vita ireo rehetra ireo dia tsy maintsy nosokajiana ireo ka narafitra ho boky ka tonga amin’izao toerana izao. Manoloana izany dia maro ny olana nolalovana izay nosokajianay ho toy izao
Misy ireo minia hiaina anaty tsiaro tsy mahafoy ny ora efa lasana nandalo mamikitra ny dindona namizana ny fo tsy mety hamalona azy ho isan’ny taloha dia mifika miadana ’lay vahatr’alahelo misento ny andro lasa, mamihina avelo ny angatry ny omaly nanditsoka fanahy saingy tiana sy lalaina ka lazaina mbola ahy dia anapena-maso ny tsikin’ny anio fa zava-boribory nandratra ka fadio lazaina fa mangidy tsy telina, tsy lany efa voa ny saina ka mitrotro fo tomany!
Hoy régis rajemisa raolison raha nanolotra ny boky tsipelana izy fa ny azo ambara ho betsaka indrindra amin’ny tononkalon’ atoa rakotobe andriamaro dia ny fahaizany mamelona ny lasa sy ny filazany ireo efa navalon’ny taona na olona izany na zavatra nefa miova tsy toy ny hita eo ambany maso. 17 hita taratra ao amin izany fivetsoana ny lasa izany ny embona sy hanina ny tanindrazana, ny fahatsiarovana ny olona efa lasa nandao ary ny fotoana efa lasa tsy hiverina intsony.
Eo amin’ny fomba fanoratra azy, raha toa ka a teny mitsaikona na zary mitsaikona miafara amin’ny -ka na -tra ny teny voalohany dia milatsaka ny -a amin’ny -ka na -tra ary soloana faingo mihantona raha miantomboka amin’ny zana-peo ny teny faharoa. Ohatra
Be brévet elementaire bepc brévet d’etude cae certificat d’aptitude à l’enseignement cap certificat d’aptitude pédagogique ccac centre culturel albert camus cesd certificat d’etude du second dégré ceg collège d’ enseignement général fac fonds d’aide et de coopération ffma friends foreign mission association fitata fikambanan’ny tanora tantsaha fjkm fiangonan’i jesoa kristy eto madagasikara
Ny do manokana ao bejiro ny mponina rehetra ao ambohimahavelona dia samy manana ny fiheverany ny do ao bejiro. Samy manana ny heviny sy ny zavatra inoany kosa anefa ny olona na dia miara-monina amin’ny tooerana iray. Misy amin’ny olona no manao hoe ny do ao bejiro dia fanahin’olona efa maty ela be tany, ka miseho vatana amin ’ny endrika bibilava do. Amin’ny maha olona efa maty azy dia efa razana izy ka miara-monina ao amin’ny toerana maizina sy mangina izay itoeran’ireo hery tsy hita maso toy ny raza, kokolampo sy ny tromba. Manoloana izany dia raisin’ireo hery tsy hita maso ho zanaka ilay do, ka miara-misahana amin’izy ireo ny fitsaboana nentin-drazana izay sahanin’izy ireo. Ka hoy ny voalazan’andriamatoa manintsy tompon’andraikitra voalohany mikasika ny lavabatoao bejiro manao hoe do ao bejiro ao any fa ahy mipetraky ao, olo fa maty fa ela, roaza, mpanjaka taloha ka miseho amin’ny endriky bibilava do, mipetraky a aty lakato ao rèke mihefihefy amy rano zay eo, ka iareo mamelo olo marary io naho mitahy ze mangataky fitahia ao r3, p.95
Ho an’ny boky fampianarana indray, dia misy fiomanana roa ny famakiana azy ny fiomanana lavitra ezaka, ary ny fiomanana fohy ezaka. Amin’ny fiomanana lavitra ezaka, dia omena ny mpianatra hovakina ny boky alohan’ny fialan-tsasatra lehibe. Asaina mandray an-tsoratra ireo zavatra ilaina, toy ny isan’ny takila, ny mpandray anjara, ny hevitra raketin’ny boky ny mpianatra mandritra ny famakiana. Asaina mamintina izay voalaza isan-takila ihany koa izy mba hahamora ny fahazoana. Amin’ny fiomanana fohy ezaka kosa, dia alohan’ny fotoana hanatanterahana ny vaky boky ao an-dakilasy no asaina mamerina mamaky ny boky ny mpianatra mba hamerina ny fitadidiny. Rehefa tonga ny fotoana, asaina adikan’ny mpianatra izay voarainy isam-pizarana. Tsarain’ny mpampianatra izany, ary avy amin’ny alalan’io no manazava sy manitsy ary mameno ny banga ny mpampianatra. Tsapa ho manampy ny mpianatra tokoa ny mpampianatra amin’ny fampiasana ny lahatsoratra sy ny boky, eny fa na dia mandany fotoana kokoa aza ny fomba fitrandrahana izany eo amin’ny mpianatra marenina. Ankoatra ireo fitaovana izay iarahan’ny mpianatra sy ny mpampianatra ireo, dia manana fitaovana manokana ny mpianatra ho fanampiana azy amin’ny fitadidiana. Tsy inona izany fa
Napetraka kosa ireto fitsipika manaraka ireto mba hiarovana ireo karazana hazandrano tsy ho lany taranaka. Isan’izany ny fandrarana fa tsy azo atao ny mihaza lamboharana, fano129, maka vahitrarana 130 vitsy dia vitsy ireo karazana hazandrano ireo lamboharana sy fano ka hiarovana azy tsy ho fongana tanteraka no laharam-pahamehana amin’io votoatin’ny fitsipika io. Karazana zava-maniry any anaty ranomasina izay sakafo sy fialofan’ireo trondro ny vahitrarana. Mety ho lany sy ho faty ka tsy hanam-pialofana intsony ireo trondro raha alaina izy io. Tafiditra ao anatin’ny hazandrano tsy azo alaina ihany koa ny langosta vavy efa misy atody ao anatiny. Eo ihany koa ny oran-dava latsaky ny 10 santimetatra ny halavany; ny langosta latsaky ny 20 santimetatra ny halavany ary ny fozabe latsaky ny 8 santimetatra ny savaivo.131mba hitazonana ny hatsaran’ny vokatra no antony nametrahana izany rehetra izany. Roapolo tapitrisa ka hatramin’ny iray alina ariary ny vonodina ho an’izay mandika ireo lalàna sy fitsipika ireo. Roanjato ka hatramin’ny roa arivo kosa ny fahazoan-dalana sy saram-pampiasana ny fari-dranomasina.132 porofo izany fa manao ezaka mafy ny tompon’andraikitra isan-tsokajiny mbamin’ny fanjakana hikajiana sy hitehirizana ireo harena an-dranomasina. Mananosarotra ihany anefa ny fametrahana izany noho ny tsy firaharahan’ny ankamaroan’ireo mpanjono. Izany hoe na eo aza ny fisian’ireo lalàna ireo dia mandeha amin’izay nahim-pony ihany ny mpanjono. Miankina betsaka amin’ny karazam-pitaovana ampiasaina anefa ny fahatanterahan’izany fiarovana izany. Hosoritana manaraka etoana ireo fitaovana ampiasain’ny mpanjono amin’ny faritr’i maroantsetra ary hosinganina amin’izany ireo mpanjono ao ankiakabe. Ii-1-2- ireo fitaovam-panjonoana ampiasain’ny mpanjono ao ankiakabe ny antsoina hoe fitaovam-panjonoana eto dia ireo fitaovana entina hakana ny trondro an-dranomasina. Misy karazany efatra izy ireo ny harato, ny fintana, ny sihitra ary ny lakana. Hojerena voalohany ny harato.
Nanao metimety ny mpampianatra sy ny mpianatra ary tonga tamin’ny fotoana voatondro fa hikabary ny vazaha, nefa nampiandrasina ela noho ny antony afaka miandry vao maraina tamin’ny fito ora sy sasany, dia efa vory lanona ny mpianatra. Nanao akanjo fotsy ambany sy ambony i robena, nanao kiraro sy bà koa, tsy nigalona. Atoandro tokoa ny vazaha lehibe vao tonga, fa mbola variana nihaza teny amin’ny mantsambory. Tamin’ny folo sy fahefany no niakatra ny tanàna ny fiarakodia nitondra azy vao tonga izy dia nisaika, nisakafo, natoritory kely tamin’ny roa sy sasany vao nanomboka ny kabarin’ny ngeza; kabary fampandriana ny mponina ho ao ambany elatr’i la frantsa. V. A. Tak132
Vii- dingana arahina amin’ny famelabelarana notontosaina tao anaty dingana telo lehibe izao asa fikarohana izao ny fampahafantarana ny kaominina ambanivohitra manjakandriana sy ny mponina ao aminy no nanombohana ny asa fikarohana. Hojerena amin’izany eto amin’ny asa fanoratana ny firafitr’i manjakandriana na lafiny jeografika na tantara, na ny finoana rehefa izany, dia hasiana teny ny amin’ny sampana asa o. N. N, ny asa ataony ary ny fifandraisany amin’izao asa fikarohana izao.
Ny mpampianatra dia iray amin’ireo toko telo mahamasa-nahandro eo amin’ny sehatry ny fampianarana. Araka izany, dia mitana anjara toerana lehibe ny hevitry ny mpampianatra manoloana ny taranja izay ampianariny. Ny mpampianatra tokoa mantsy no tomponandraikitra voalohany amin’ny fampandehanana ny asa fampianarana.
Ny olana eo amin’ny fanaovana petra-bola tsy ireo mpikambana rehetra ao amin’ ny cecam mihary ambohijoky no nanao ity petra-bola ity fa ny 13 amin’izy ireo ihany. Araka izany dia vitsy ihany ireo resy lahatra amin’ity fanaovana petra-bola ity ao an-toerana ary dia vitsy toy izany koa no mahazo tombontsoa amin’io fanaovana petra-bola io. Ireo mpikambana sisa hafa kosa dia samy manana izay toerana hasiany ny vola tahiriny avy. Ao ireo izay efa mpikambana amina orinasa famatsiam-bola hafa toy ny cem caisse d’epargne de madagascar ary dia any no ametrahany ny tahiriny. Amin’ny ankapobeny anefa ny ankamaroan’ireo mpikambana dia ny tsy fisiam-bola atao tahiry mihitsy no antony tsy anaovany izany. Anton-javatra maro no mahatonga izany, toy ny tsy fisian’ny fidiram-bola mihitsy, ao ihany koa anefa ny fampiasam- bolan’izy ireo maro toy ny fividianana ireo kojakoja ilaina andavanandro tahaka ny sakafo, ny solitany, ny menaka sy ireo adidy eo amin’ny fiarahamonina. Araka izany dia manana ny anjara toerany tokoa ny vola eo amin’ny fiainan’ny mponina noho ireo karazan-javatra maro ampiasainy azy. Izany toe-javatra izany dia sady olana ho an’ny mponina no miteraka olana ho an’ny cecam ihany koa. 1.2.1.3.2 ny olana eo amin’ny fanaovana fampisamborana ho an’ny mpikambana samy ahitana olana hatrany na eo amin’ny fampisamborana na eo amin’ny famerenam-bolan’ny mpikambana.
Raha ny ora anatanterahany ny fampianarana indray, dia azo ambara fa mety ihany amin’ny ankapobeny. Ho an’ny kilasy mianatra hariva kosa anefa, toy ny ta 10, td 4, td 9, dia mety ho sahirana ihany amin’ny fanaovana ny famakafakan- kevitra, satria efa reraka ihany ny saina, ary ny herinandro koa aza efa hifarana. Voalazan’ny ipam anefa fa ’’zava-dehibe ny fandaharam-potoana eo amin’ny fahaiza-mitantana ny fotoanan’ny sekoly 15. Ambarany ao amin’io boky io ny tokony ho fandaminana ny fandaharam-potoana any am-pianarana. Hoy izy apetraho amin’ny maraina ny fampiasana, izay mitaky ezaka sy fitandremana lehibe, toy ny fampiasana matematika, ny gramara, ny fandaharan-teny an- 14 le ministre de l’education nationale fanony fulgence, bulletin officiel de l’education nationale n 9 de septembre suivant arrêté n 5217-96 men du 26 août 1996 ’’ les enseignants sont responsables des cours’’. 15 ipam, guide pratique du maître, edicef, 1993, p 94 ’’ l’emploi du temps est indispensable à une bonne gestion du temps scolaire’’.
Ny sakay ny nihinanana ny sakay voalohany fahatsiarovan’ity lehilahy namoy ny vadiny sy ny resaka nifanaovan’izy mivady. Ny sakay dia karazana ahitra naniry teo amin’ny fasam-badiny izay hitany tamin’ny fanadiovany sy fikarakarany izany. Nandramany io ka hitany fa tsara. Rehefa nanontanian’ny olona izy ny antony hihinanany sy tsy anesorany io zava-maniry io, dia nambarany fa resakay mivady io mahantra miendaka hoho ny niompiana ny akoho voalohany. Fafana faharoa famintinana ireo angano noforonin’i niry-solosoa
Endrika feno fisalasalana eto no asehon’ny mpiteny noho ny tsy fahazoany antoka ny fahafantarana amin’ny antsipirihiny ny ho lazainy. Hita taratra amin’ny fampiasany ny teny hono hoe izany fisalasalana izany. Hamafisiny eto mantsy fa kely dia kely hany fantatro sady tsy dia misy dikany zavatra tsotra ny zavatra lazainy. ’zay hevitr’ise ny amin’io ady io tsy fantatro koa. Fa hoe voafehin-dalàna mitovy ny taninareo na mainty na fotsy tsy maintsy miady na laina na zoto
Nivelona tao anatin’ny fahadisoam-panantenana tokoa ny olona raha toa ka tsy lavorary na tsy afa-po amin’ny zavatra nokatsahiny izy. Asehon’ireto mpanoratra ireto àry fa misy antony avokoa izany. Teo aloha ny antony miankina amin’ny tena manokana dia ny tsy fahaizana mandanjalanja sy mamakafaka ny tokony hatao. Teo ihany koa ny vokatry ny toe-java-miseho ivelan’ny maha- olombelona dia ny lalànan’ny natiora izany. Tsy ireo ihany, anefa, fa teo dia teo koa ny faharavan’ny fitiavana izay mamela takaitra sy fahatsiarovana mangidy ao am-pon’ny tsirairay, izay iharan’izany. Ny faharavan’ny fitiavana, vokatry ny fahafatesana no tsapa fa tena loza amin’atambo, fahoriana mangeroka indrindra. Atokana hanadihadiana ny momba io fahafatesana io ny fanohizana ny famakafakana manaraka.
Dokotera tsy vahaolana izany , ramatoakely. Sedra inona àry no mbola azo atao raha ny amiko? Dokotera aza mamoy fo avy hatrany ianao na dia efa tsy misy fanantenana intsony. Fa andriamanitra kosa, dia afaka handray izay mahatsiarotena hibebaka, ka hanolotra ny tenany ho azy. Maharitra marina izany tenin’i dokotera izany, anaka. Hafà ihany ny olona notaizàna amin’ny soratra masina. Dokotera ianao koa ingahy maharitra ! Eny ê ! Tsy tapaka tokoa izahay tamin’ny fanaovana sekoly alahady fbny mbola kely! Maharitra on- hom ! Dokotera izao ihany no hafatra azoko apetraka aminareo lo aretina io, dia mbola tsy ahitàna fanafana hatr’amin’izao; koa anjaranareo fianakaviany no hananatra azy amin’ny fitondran-tena mbamin’ ny sakafo haniny. Arakaraka ny fiezahana ataony no hampahari-belona azy ety an-tany. Ravao hataonay tokoa izany, tompoko. ! Dokotera tsara manko ny ahalalàny, fa avy amin’ny fijangajangàna izay mitondra mankany amin’ny fahaverezana no nahazoany io aretina io. Izany hoe, maty nohon’ ny aretina ary maty mandrakizay koa ho any amin’ ny helo. Hosanatriavina anefa izany. Ny fibebahana sy ny fifikirana amin’ andriamanitra mandrakariva no herezo, mba hahazahoana ny famonjena amin’ ny farany. Soa hay ve misy teny mamy torak’ izany koa no mivoaka amin’ny vavanao dokotera ? Dokotera fa maninona angaha, ramatoakely ? Soa mahafinaritra ka! Sady tsy nampoiziko koa! Dokotera marina ny anao raha miteny an’izany amiko. Aoka ho fantatrao, fa ny filazànao ny tenanao ho mbola madio anie no nahatonga ahy nizaha ny fitiavanao e! Asa na hoe, fitiavana andrana, na tena fitiavana lali-pàka no ao am-ponao ao. Teo aho vao niaiky fa vehivavy manankina ny tenany amin’ andriamanitra ianao. Mifanojo amin’ ny tena safidiko anefa izany toetra izany. Koa tapaka ny hevitro fa handinika ny mombamomba anao aho ato ho ato. Tsy tiako manko, izany vehivavy kasaiko hatao andefimandry izany no vehivavy efà nandrama’ olona ravao sao dia mafy loatra izany ilazanao azy izany, dokotera ? Maharitra ahoana no ilazanao azy fà hoe mafy, ramatoa ? Tsy efa nohazavaiko taminareo angaha ny mombamomba an’ izany ? Ny soratra masina amin’ny korintianina i dia milaza hoe izaho tsy mety handevozin-javatra, na inona na inona. Koa raha mametraka ny tenanao ho tempolin’ andriamanitra ianao, dia ataoko fa tsy holotoinao. Sa natao ho vonona hanenina ihany ny taranaka afara mandimby ka tsy afaka ny handinika sy hitandrina amin’ny ataony ?
Hifantenana ny asa soratra na lahatsoratra omena ny mpianatra tokony hahita asa soratra lahatsoratra maromaro ny mpianatra mba hiparitahan’ny hevitra azo trandrahana avy ao anatiny. Eo am-pelatanan’ny ankamaroan’ny mpampianatra ohatra, ny boky lovako. Ahitana lahatsoratra azo ampiasaina avy hatrany ao, izay voatokotoko ho isaky ny vanim-potoana samy hafa. Vitsy anefa ny isan’ireny zara fa mahita endrika asa soratra roa na telo tamin’izay nampalaza ny vanim-potoana tsirairay. Vokany, matetika no tsy miova ny lahatsoratra omena ny mpianatra isan-taona amin’ny fampitana lohahevitra iray. Tsy hisy aina ny fampianarana, raha izany, indrindra ho an’ireo efa namerin-taona. Ny lahatsoratra na tononkalo hitany taona itsy ihany manko no mbola haverina aminy indray. Tsy miova ihany koa ny hevitra tsoahana avy ao anatiny.
Ny tanjon’ny fampianarana serasera am-bava amin’ny ankapobeny ny serasera dia natao hanamafisana orina ny fifandraisana relation , natao handresena lahatra ny itenenana ary natao hitondra hevi-baovao ihany koa mba hampitombo ny fahalalanan’ny tsirairay. Io fitomboam-pahalalana io no mitondra fivoarana ho an’ny olona. Raha ny serasera am-bava no jerena dia ilaina tokoa ny fampianarana azy ity satria manefy ny mpianatra ho amin’ny fiatrehana ny fiainana andavanandro sy ho amin’ny ho avy. Koa ny fampianarana ny am-bava dia mamolavola ny mpianatra hahafantatra ny atao hoe am-bava sy ireo fepetrta takiana amin’izany ary ireo sehatra ampiasana azy. Hahay mamakafaka sy haneho hevitra ary hanohana izany am-bava. Hahay mihaino sy mandray ny hevitry ny hafa ary mahay maneho ny hevitry ny tena. Hahay mandanjalanaja ny fihetsiny sy izay ataony araka ny seha-pitenenana misy azy.
Noho izany dia marin-toerana izy ka tsy mandeha mila ravinahitra intsony. Mpifindra monina ny olona, toy ny vato mikodiadia mitady izay hiarenany. Koa rehefa mahita toerana ahafahany mivelona izy dia manjary mponina eo satria nahita fivelomana marim-pototra hamelomany ny ankohonany.
Ii.4.1. Amin’ny teny malagasy amin’ny teny malagasy, miova araka ny rafi-peon’ny teny faritana ny fanehoana ny fananana. Raha mitsaikona ny anarana manondro ny faritana dia akambana mivantana aminy ny anarana milaza ny tompony. Mety mitranga eo am-pihaonan’ny anarana roa tonta ny fiovam- peo noho ny fiasan’ny rafi-peo. Mety ho zana-peo samy zana-peo no mihaona ; raha tsy izany dia tokony ho zana-peo sy renifeo na zana-peo sy zana-peo hatrany no mihaona. Raha ny tranga voalohany no miseho dia tsy tokony hiteraka fiovam-peo ny fihaonan’ireo anarana roa, saingy noho ny fiasan’ny tantaran’ny teny dia mety mihaona ny renifeo roa samy hafa. Tsy eken’ny teny malagasy ny fisosohan’ny renifeo ka misy ny fiovam-peo amin’izay, iterahan’ny hasim-peo misy amin’ny teny malagasy. Tsy ivalamparanay ireo fiovam-peo mety mitranga eo am-pihaonan’ny anarana roa satria ny hamantatra ny mpamaritra ny anarana no fototry ny fandinihana ataonay. Ohatra no omenay. Zanaka andriamanitra zanakandriamanitra, soratana zanak’andriamanitra, menaka osy menakosy, soratana menak’osy, satroka zaza satrojaza, soratana satro-jaza, tongotra rasoa tongodrasoa, soratana tongo-drasoa, sofina ampondra sofinampondra, soratana sofin’ampondra, fanaovana soa fanaovantsoa, soratana fanaovan-tsoa.
Afenin’ny mpamoron-kira ao ambadiky ny hoe lehilahy eto ny vahoaka malagasy izay efa tonga saina tokoa, ary tsy azo sakanana intsony ny fikasany hiverina amin’ny ilay nialàny, dia ny fomba amam- panaony sy ny kolontsainy izay ambarany hoe akany tiana sy tany niaviana izany.